நற்செய்தி ஞாயிறு பள்ளிப் பாடங்கள்
பாடம் 1 – படைப்பு
படங்கள்: 1, 2, 3
நோக்கம்: நாம் வாழும் உலகைத் தேவன் உண்டாக்கினார் என்று கற்பித்தல்.
ஆசிரியர் ஆயத்தம்: பாடத்தை ஆயத்தப்படுத்த தேவனிடம் உதவி கேளுங்கள். பின்னர் ஆதியாகமம் 1:1-25-ஐயும் பாடத் திட்டத்தையும் வாசித்து ஆராயுங்கள்.
மனப்பாட வசனம்: ஆதியாகமம் 1:1 – “ஆதியிலே தேவன் வானத்தையும் பூமியையும் சிருஷ்டித்தார்.” (குறிப்பு: உலகம் என்பது பூமியையும் வானத்தையும் குறிக்கும்.)
பாடத் திட்டம்
அறிமுகம்
வகுப்பினரைக் கைகளால் கண்களை மூடச் சொல்லுங்கள். அவர்கள் என்ன பார்க்கிறார்கள்? ஒன்றுமில்லை; இருள் மட்டுமே.
இன்றைய போதனையின் முக்கிய குறிப்புகள்
ஆதியாகமம் அதிகாரம் 1-ன் கதையை வரிசை மாறாமல் உங்கள் சொந்த வார்த்தைகளில் சொல்லுங்கள். கதையை எப்படிச் சொல்லலாம் என்பதற்கு முதல் இரண்டு நாட்களின் படைப்பு எடுத்துக்காட்டாகத் தரப்பட்டுள்ளது.
1. படம் 1-ஐக் காட்டுங்கள். தேவன் படைப்பைத் தொடங்கும் முன் எல்லாமே இருளும் குழப்பமுமாக இருந்தது. எங்கும் இருளாயிருந்தபோது தேவன் “பகலின் வெளிச்சம் உண்டாகக்கடவது” என்றார். பகல் வெளிச்சம் உண்டானது. எங்கும் வெளிச்சம் இருந்தது; இருள் இல்லை. தேவன் தாம் உண்டாக்கியதில் மிகவும் மகிழ்ந்தார். முதல் நாளில் பகலில் வெளிச்சமும் இரவில் இருளும் இருந்தது.
2. இரண்டாம் நாளில் தேவன் பூமிக்கு வடிவம் கொடுத்தார். அது ஒரு ஆரஞ்சுப் பழம் போன்றது (முடிந்தால் வகுப்புக்கு ஒரு ஆரஞ்சுப் பழத்தைக் காட்டுங்கள்). அவர் பூமியை வானத்திலிருந்து பிரித்தார். வானம் என்பது பூமிக்கு மேலுள்ள வெளி.
பாடம் தொடரும்போது மற்ற நாட்களில் உண்டாக்கப்பட்டவற்றை ஆசிரியர் விவரிக்க வேண்டும். வேதாகமம் சொல்வதுபோலவே, உண்டாக்கப்பட்டதில் தேவன் மகிழ்ந்தார், அது நல்லதாயிருந்தது என்று திரும்பத் திரும்பச் சொல்லுங்கள்.
3. நிலம், கடல், செடிகள், மரங்கள்.
4. சூரியன், சந்திரன், நட்சத்திரங்கள்.
5. பறவைகளும் மீன்களும்.
6. மிருகங்கள். படம் 3-ஐக் காட்டுங்கள். அதில் என்ன தெரிகிறது என்று வகுப்பினரிடம் கேளுங்கள். தேவன் இந்த அழகையெல்லாம் உண்டாக்கினார்.
மீள்பார்வை
மையச் சத்தியத்தை வலியுறுத்தி பாடத்தைச் சுருக்கமாக மீண்டும் பாருங்கள். பிள்ளைகள் பாடத்தைப் புரிந்துகொண்டார்களா என்று காட்டும் கேள்விகளைக் கேளுங்கள்.
மனப்பாட வசனத்தைக் கற்பித்தல்
பிள்ளைகள் கற்றுக்கொள்ளும்போது படம் 3-ஐ வகுப்பின் முன் வைத்திருங்கள்.
பாடத்துக்கு நம் பதில்
தேவன் நாம் அனுபவிக்கவும் பராமரிக்கவும் உண்டாக்கிய அற்புதமான, உற்சாகமான உலகுக்காக அவரைத் துதிக்கவும் நன்றி சொல்லவும் பிள்ளைகளுக்கு உதவுங்கள். இதை எப்படிச் செய்யலாம்? வகுப்பினரே சில எடுத்துக்காட்டுகளைச் சொல்லட்டும். சில ஆலோசனைகள்:
•  ஒரு மரத்தை வெட்டும்போது 2 மரங்களை நடுங்கள்.
•  பயன்படுத்தி முடித்த தண்ணீரைச் செடிகளுக்கு ஊற்றுங்கள்.
•  காய்கறித் தோல்களையும் சாம்பலையும் உரமாக்குங்கள்.
•  உடைந்த கண்ணாடி போன்ற குப்பைகளை ஒரு தனி இடத்தில் போடுங்கள்.
